ועדת הכספים, כנסת 20, פרוטוקול מספר 219, 2015-12-28 13:15

משה גפני: אנחנו עוברים לתקנות הטלגרף.

משה גפני: משרד התקשורת, אתם מוכנים להפריד את הניטור מהוראת השעה?

<עופר מרגלית: להוציא רק את הניטור?

בצלאל סמוטריץ': לא, הפוך - להוציא את הניטור, להעביר עכשיו את כל התקנות, להוסיף - - -

משה גפני: אני רק רוצה שתדעו.

משה גפני: היות והסבירו לי לאט, הבנתי מהר.

משה גפני: זאת אומרת, אתם הולכים לפגוע בפריפריה.

משה גפני: המציאות היא שרדיו בתל אביב יעלה סכום נמוך, והרדיו האזורי במצפה רמון יעלה הרבה מאוד כסף.

משה גפני: אני גם יכול להגיד את המספרים בגלל שהסבירו לי, אני יודע לדקלם אותם.

משה גפני: אבל חוץ מזה, אתם עכשיו מחייבים אותם, מה שאתם לא מחייבים – אתם מחייבים אותם גם את הניטור.

<עופר מרגלית: לא, זה לא קשור לתקנות.

מכלוף מיקי זוהר: חד משמעית קשור, אני אחדד אותן.

אורלי לוי אבקסיס: אדוני היושב ראש, יש פה שני נושאים – גםן על המיקרו וגם על התחרות – גם יש חדשות שקשורות - - - מענישים אותם על זה שהם בפריפריה, ושם המרחקים הם יותר גדולים, ולכן התדר חייב כדי להגיע לאנשים להיות חזק.

אורלי לוי אבקסיס: הנושא השני, שהולכים לפגוע בתעסוקה בפריפריה כאשר אנחנו נותנים הטבות למי שמייבא מחו"ל מוצר מאוד דומה, פחות באיכותו, גרוע יותר מבחינת הקרינה שלו וישלם הרבה פחות.

אורלי לוי אבקסיס: מה, של מי ההיגיון - - - ?

משה גפני: תודה רבה.

משה גפני: בבקשה, תסבירי לוועדה.

<קרן אוזן: אני עובדת ברדיו דרום.

<קרן אוזן: כרגע, התקנות כפי שהן מנוסחות - - -

משה גפני: רגע, תציגי את עצמך, מה האינטרס שלך בתקנות הטלגרף?

<קרן אוזן: האינטרס שלי בתקנות הטלגרף, זה להפריד בין שני הדברים.

<קרן אוזן: בשנת 2010 - - -

משה גפני: לא, מה האינטרס שלך?

משה גפני: אנחנו מדברים על ועדה של הכנסת.

<קרן אוזן: בהחלט.

משה גפני: אני מבקש שתאמרי לוועדה מה האינטרסים שלך.

משה גפני: איך את, את בעלים?

<קרן אוזן: אני נציגת בעלים בתחנת רדיו דרום וגם רדיו תל אביב, וגם גלי ישראל.

<קרן אוזן: כפי שהתקנות הוראת השעה מנוסחת כעת, היא פוגעת באופן ישיר בפריפריה, והיא לא עומדת בעיקרון השוויוניות.

<קרן אוזן: קודם כל יש החלטה של משרד התקשורת שתוך שלוש שנים עד שנת 2017, כל השוק הזה הולך להיות מנוטר, שזה נושא אחד שצריך לדון בו.

<קרן אוזן: כרגע, רק מי שיבקש את ההנחה בדמי אגרת התדרים, יחול עליו הניטור באופן מידי.

<קרן אוזן: בשנת 2010, כבר החליטו שאנחנו צריכים לקבל את ההנחה הזאת.

<קרן אוזן: ב-2013, חתמו על התקנה הזאת גם שר האוצר וגם שר התקשורת.

<קרן אוזן: מדובר בכסף שאנחנו מפסידים במשך כל השנים האלה, בערך שני מיליון שקלים באזור הדרום שסובל ממצב ביטחוני גרוע.

<קרן אוזן: צוק איתן, עמוד ענן, יש לנו אובדן הכנסות מטורף.

<קרן אוזן: אנחנו במשך כל השנים האלה פונים למשרד התקשורת כדי לקבל את ההנחה, וכרגע, להפתעתנו אנחנו מגלים עז בתוך ההחלטה, בתוך הוראת השעה שתחייב אותנו בניטור.

<קרן אוזן: חשוב לי להגיד שמשרד התקשורת הוא הריבון.

<קרן אוזן: אין לנו בעיה עם ניטור.

<קרן אוזן: יש לי בעיה עם החוסר שוויוניות.

<קרן אוזן: ברגע שכל השוק יהיה מנוטר, גם אני אהיה מנוטרת.

<קרן אוזן: אני לא בן ערובה של אף אחד כדי להתחיל את תהליך הניטור.

מיקי לוי: מי לא מנוטר?

משה גפני: תודה.

<קרן אוזן: כל מי שיקבל הנחה על הניטור עכשיו, תוך שלוש שנים כל השוק יהיה מנוטר – שינטרו את כולם ביחד.

<הרן לבאות: אני סמנכ"ל כלכלה, משרד התקשורת.

<הרן לבאות: בקצרה.

<הרן לבאות: אנחנו הצענו הנחה בפריפריה, זה ממש מצחיק.

<הרן לבאות: אנחנו נותנים את ההנחה למשדרים שהם בפריפריה, תהיה הנחה שהיא בפריפריה, זה סעיף בפני עצמו בתקנות.

אורלי לוי אבקסיס: כמה הנחה?

<הרן לבאות: 30%.

אורלי לוי אבקסיס: כי אם זה 30% מתוך 500 אלף, הם עדיין נשארים הרבה יותר גבוהים מהמרכז.

משה גפני: נכון, אנחנו יודעים את זה.

<הרן לבאות: חוץ מזה, אנחנו מפחיתים במהלך נפרד את כל אגרות הרדיו - - - של כולם, לא משנה פריפריה, מרכז, כולם ישלמו אותו הדבר.

<הרן לבאות: עכשיו, לבעלי הזיכיון, זה לא משנה אם הם בפריפריה או לא.

<הרן לבאות: לבעלי הזיכיונות יחול עליהם ניטור על עוצמת השידור של המשדרים, זה הכול, זה התיקון.

<הרן לבאות: זה חל על כולם גם בפריפריה וגם במרכז.

יצחק וקנין: האם זה גורם לכך שאותם תחנות שמשדרות בפריפריה ישלמו יותר כסף או לא?

<הרן לבאות: לא.

מכלוף מיקי זוהר: יותר מהמרכז.

אורלי לוי אבקסיס: במרכז כן.

<הרן לבאות: כל מי שעומד בתנאי הזיכיון שלו.

מכלוף מיקי זוהר: אבל זה עולה כסף, עולה 6,000 דולר.

<הרן לבאות: כל מי שעומד בתנאי הזיכיון שלו וישים ניטור, לא ייפגע ולא יקרה לו שום דבר.

מכלוף מיקי זוהר: מה זה קשור, מגיע להם בלי שום קשר לניטור.

אורלי לוי אבקסיס: לא, אל תבלבל אותנו.

אורלי לוי אבקסיס: תקשיב, יש מניפולציה ונתונים - - -

מכלוף מיקי זוהר: הצבא זכאים לה בלי שתעשה להם טובה.

מכלוף מיקי זוהר: מה זאת אומרת, השר אישר את התקנות, אנחנו צריכים לאשר אותן באופן פורמלי.

מכלוף מיקי זוהר: אתם מתנים את מתן התקנות באישור הניטור - מה זה הדבר הזה, מה זה קשור?

מכלוף מיקי זוהר: זה לא בסדר.

מכלוף מיקי זוהר: מה שאתם עושים, תופסים אותם בני ערובה וזה לא בסדר – תחייבו את כולם בניטור, למה רק אותם?

<הרן לבאות: כל בעלי הזיכיונות כולל במרכז חייבים בניטור.

מכלוף מיקי זוהר: במרכז עשו כבר שאתם באים ישר לפריפריה לעשות ניטור?

מכלוף מיקי זוהר: שינטרו.

מכלוף מיקי זוהר: שינטרו את כולם תוך 3,4 שנים.

<הרן לבאות: כולם חייבים בניטור.

אורלי לוי אבקסיס: שיהיה ניטור באותה תקופה.

<הרן לבאות: אנחנו מנסים להעביר את היכולת שלנו לעשות את זה פה.

מכלוף מיקי זוהר: אז מה העניין פה שאנחנו עכשיו ספציפית בתקנה הזו אתם רוצים להעביר את הנושא של הניטור?

מכלוף מיקי זוהר: למה ספציפית בתקנה הזו?

<הרן לבאות: אנחנו עכשיו בתיקון – את רוצה לעזור?

<הרן לבאות: בבקשה.

משה גפני: היות ואני לא מבין כלום, אולי אפשר לעשות סדר, ותענו רק תשובה בכן או לא.

משה גפני: לגבי הנושא בתקנות האלה של הניטור, זה מחייב עכשיו להיום את כל התחנות, גם במרכז וגם בפריפריה, כולם יהיו חייבים?

אורלי לוי אבקסיס: לא באותו שלב, לא באותה הלימה.

<דנה נויפלד: אני ממשרד התקשורת.

<דנה נויפלד: ההסדר הוא זהה לכולם ואני אסביר.

<דנה נויפלד: היום אין ניטור למשדרים של תחנות הרדיו.

<דנה נויפלד: התקנות האלה מבקשות להשיג מספר דברים.

<דנה נויפלד: דבר ראשון להוריד את האגרה שמשלמים תחנות הרדיו לכולם, להוריד.

<דנה נויפלד: שתיים, הפריפריה ישלמו עוד פחות.

<דנה נויפלד: הדבר השלישי שהוא שלוב בתוך זה הוא הניטור.

<דנה נויפלד: הניטור אמור להתחיל מעוד שנה, אבל מי שרוצה לקבל כבר את ההנחה, יוכל לעשות את זה כבר ממחר.

מכלוף מיקי זוהר: אתה מבין מה הם עושים?

מכלוף מיקי זוהר: הם משתמשים בניטור כדי שתקבל את ההנחה.

מכלוף מיקי זוהר: אתם שמים אותם בני ערובה.

<הרן לבאות: אנחנו מוכנים שהניטור יתחיל ממחר לכולם.

מכלוף מיקי זוהר: אתם שמים אותם בני ערובה, בשום פנים ואופן לא.

<הרן לבאות: מיקי, אנחנו מוכנים שהניטור יתחיל מחודש הבא לכולם.

מכלוף מיקי זוהר: מה זה קשור בין ההנחה לבין הניטור?

<הרן לבאות: שוויוניות.

מכלוף מיקי זוהר: אני רוצה להבין מה הקשר של הניטור להנחה?

מכלוף מיקי זוהר: אתם לא מסבירים טוב בינתיים, מסבירים רע.

<דנה נויפלד: אנחנו מנסים להסביר.

<דנה נויפלד: המטרה של הניטור היא – קודם כל התקנות מורידות באופן מאוד משמעותי את האגרה שמשלמים.

משה גפני: זה לא קשור לכלום.

<דנה נויפלד: התשלום הוא לפי ההספק של המשדר.

<דנה נויפלד: צורת החישוב הוא שמשלמים על פי ההספק שהמשדר משדר.

<דנה נויפלד: איך יידעו כמה משדר המשדר?

<דנה נויפלד: בשביל זה יש ניטור, זה לא נורא מסובך.

יצחק וקנין: יש לי שאלה חשובה לצורך העניין.

יצחק וקנין: מאחר ומדובר פה בפריפריה, מרחקים מצריכים משדרים עם כוח הרבה יותר גדול.

יצחק וקנין: השאלה אם זה לא גורם לכך שמשלמים יותר כסף בגלל הדבר הזה?

<הרן לבאות: עשינו בדיקה, ולא.

משה גפני: מה התשובה לשאלה הזאת?

משה גפני: שואל חבר הכנסת וקנין.

<דנה נויפלד: אני אסביר.

<דנה נויפלד: אדוני, אבל זה לא בכן ולא – אני אסביר.

<דנה נויפלד: כבר היום שיטת החישוב היא כזו שכל תחנה מקבלת תדרים ומשלמת עבור התדרים שהיא משתמשת בהם כל תחנה באופן שונה.

<דנה נויפלד: כבר היום אזורי הזיכיון הם שונים.

<דנה נויפלד: כלומר, יש אזורי זיכיון שהם גדולים יותר, הם משתמשים ביותר אפיקי שידור, והם משלמים יותר.

<דנה נויפלד: זה חלק - - -

אורלי לוי אבקסיס: רגע, ומה קובע את המחיר.

יצחק וקנין: אל תבלבלי אותי, זה לא פשוט.

יצחק וקנין: אני מכיר את זה מוועדת הכלכלה, אל תבלבלי אותי.

אורלי לוי אבקסיס: אתה צודק.

יצחק וקנין: אני חוזר ואומר, באזור המרכז יש לנו מיליון אנשים שנהנים מהשידור.

יצחק וקנין: באזור הדרום, עם כל השטח הגדול הזה, זה בקושי מאה אלף, אז אל תנסי לבלבל אותנו.

<דנה נויפלד: אתה צודק.

<דנה נויפלד: אבל בדיוק בשביל זה, בגלל שבמר

<דנה נויפלד: כז היום משתמשים - - -

אורלי לוי אבקסיס: דברי אתנו בכסף.

אורלי לוי אבקסיס: כמה היום עולה התדר הזה במרכז?

<הרן לבאות: אני חושב שאפילו החברה שלנו יכולה לתת לך את היקף ההנחה שנקבל.

<קריאות: - - -

<קרן אוזן: אני גם המנהלת של רדיו תל אביב, אני משלמת מאגרי תדרים 70 אלף שקלים ברדיו תל אביב.

<קרן אוזן: 375 אלף שקלים כבעלים של רדיו דרום, זה עינוי דין משנת 2010.

<קרן אוזן: - - - זה מהלך מטורף.

<הרן לבאות: אז תגידי לכמה זה יורד?

<קרן אוזן: זה יורד ב-30% לפחות, אין ספק שזה מהלך מבורך.

משה גפני: סליחה, גברת, הוא שאל, הוא לא בעל הבית פה.

אורלי לוי אבקסיס: רדיו תל אביב 70 אלף שקל.

יצחק וקנין: 400 אלף שקל משלמים ברדיו דרום בשנה, רבותיי.

יצחק וקנין: - - - גם בשמיים, למה?

<שגית אפיק: זה לא של כל - - - מה הולך פה?

אורלי לוי אבקסיס: שגית, גם כשיהיו 30% הנחה, הפער נשמר.

<שגית אפיק: - - -

משה גפני: סליחה, מה ההתרגשות פה?

משה גפני: אני מציע שתפסיקו לשדר.

משה גפני: אפשר רגע שהמשרדים לא ידברו?

משה גפני: היום המצב הוא שיש פער בין המרכז לבין הפריפריה, פער משמעותי שיש בעיה.

משה גפני: בתל אביב משלמים 70, 80 אלף שקל, ובפריפריה משלמים בין 300 ל-400 אלף שקל.

משה גפני: עכשיו הם באים ואומרים, אנחנו מציעים להפחית, לעשות הנחה באגרה, הנחה לכולם, הפער יישמר.

<דנה נויפלד: לא.

<דנה נויפלד: כי הפריפריה משלמת פחות.

משה גפני: סליחה, אז הפער יקטן.

משה גפני: אבל עדיין יהיה פער, לא פתרנו את הבעיה בין המרכז לפריפריה, אבל הפחתנו את האגרות.

משה גפני: הפחתנו את האגרות לפריפריה יותר, ולמרכז פחות - הפער יהיה עדיין גדול.

משה גפני: אבל אם לא נאשר את התקנות - - -

אורלי לוי אבקסיס: למה?

אורלי לוי אבקסיס: אנחנו לא יכולים לשנות?

אורלי לוי אבקסיס: מה תפקידנו פה?

אורלי לוי אבקסיס: מי עובד אצל מי?

אורלי לוי אבקסיס: אני באמת שואלת, כי אני כבר המומה מכל מה שקורה בתקופה האחרונה.

יצחק וקנין: כן, אבל אנחנו לא יכולים להצביע על תקנות שלא - - - על ידי השר.

מיקי לוי: אדוני, אני בזכות דיבור.

מיקי לוי: חברים, אנשי משרד התקשורת, אני מבקש לדבר אל ההיגיון שלכם.

מיקי לוי: החבר'ה האלה מהדרום משדרים ל-150 אלף איש.

מיקי לוי: העלות של ההפעלה היא גדולה יותר.

מיקי לוי: הוא בתל אביב משדר למיליון אנשים.

מיקי לוי: הם בדרום ובתל אביב חיים על הפרסומת שבעתיה הם מפרסמים.

מיקי לוי: ולכן, היכולת של רדיו תל אביב לצורך העניין הוא לקבל הרבה יותר צרכנים.

מיקי לוי: לא יכול להיות שהוא גם ישלם פחות וגם יהיה לו אפשרויות מסחריות גדולות יותר - אתם חייבים לתקן את העוול.

אורלי לוי אבקסיס: זה עיקרון הכיס העמוק.

משה גפני: מה אתה מציע?

מיקי לוי: אני מבין אתכם לגבי ההספק שאתם לא רוצים שהם ישדרו יותר, ושיהיו מסננים, ושזה לא יפגע בבריאות הציבור, כי אני רוצה להיות אחראי על בריאות הציבור, על ההספק.

מיקי לוי: אבל אתם תמצאו לי משוואה אחרת כדי שהם לא ייצאו ניזוקים.

מיקי לוי: היכולת של הגברת הזו למכור לכל מיני מפרסמים ברדיו דרום הוא שונה לחלוטין מהיכולת של רדיו תל אביב ללכת ולמכור את זה, זה העניין.

מיקי לוי: אני מבקש שתמצאו לי משוואה אחרת איך לפחות אני משווה אותה לתל אביב, לפחות.

מיקי לוי: עזבו אותי מההספק.

מיקי לוי: אתם רוצים שהיא תשדר עד לאן – לא יודע - - -

<קרן אוזן: מאשקלון עד כושי.

מיקי לוי: אתם רוצים שהיא תשדר עד אשקלון.

מיקי לוי: נתתם לה את הרישיון הזה.

מיקי לוי: נכון שהיא זקוקה להספקים גדולים יותר, אבל היא משדרת להרבה פחות בתי מסחר, ולהרבה פחות אנשים.

מיקי לוי: תנו לי משוואה אחרת לא של הספק, זה מה שאני מבקש מכם.

מיקי לוי: אני אתכם במסננים, אני לא רוצה שהם יפגעו בבריאות הציבור.

מיקי לוי: אין לי בעיה בעניין הזה, לא רוצה לקשור את זה להנחה בכלל.

מיקי לוי: רוצה להשוות אותך לתל אביב.

מיקי לוי: עזבי אני רוצה להשוות אותך לתל אביב.

משה גפני: מה אתה מציע?

משה גפני: יש תקנות, מה אתה מציע?

מיקי לוי: אני אומר, תלכו הביתה, תביאו לי משוואת חישוב אחרת.

מיקי לוי: לא יכול להיות שמשוואת החישוב לדרום שמשדר ל-160, 180 אלף איש, יהיה פי שלוש אחרי ההנחה מאשר רדיו תל אביב.

מכלוף מיקי זוהר: מיקי, אבל הם מפסידים שנה.

אורלי לוי אבקסיס: לא, עם התחייבות לשיפוי רטרואקטיבי.

<הרן לבאות: מיקי, אתה רוצה לשמוע את הסכומים?

<הרן לבאות: אחרי התיקון, רדיו דרום ישלם כ-100 אלף שקל בשנה.

מיקי לוי: מה יש לך להוריד?

מיקי לוי: עוד 30 אלף, אני רוצה להשוות.

<הרן לבאות: יש פער, אני מודה, נשאר הפער, אבל זה הסכום.

<הרן לבאות: אז אתם רוצים לתקן?

רחל עזריה: אבל אם אתם עושים את השינוי, כבר תעשה אותו כמו שצריך.

<קריאות: - - -

מיקי לוי: לא ניתן לך לפגוע בהם.

מיקי לוי: אם היית אומר לי אני פוגע בתל-אביב, על הכיפק, תפגע בתל אביב – תוסיף לתל אביב 70 אלף, ולהם תוריד 30 אלף.

<קריאה: 20 שנה אנחנו משלמים את הפער הזה.

משה גפני: סליחה, רבותיי, אתם אין לכם דרך ארץ בפני חברי כנסת.

משה גפני: מילא כשהוא פרופ' באוניברסיטה, הפרעתם לו, בסדר, אבל עכשיו הוא חבר כנסת.

מנואל טרכטנברג: אני חושב שכולנו בעד הפחתת האגרות לפי משוואה אחרת.

מנואל טרכטנברג: כולנו בעד כך שכן יהיה תמריץ לבעל התחנה להקטין בקרינה, והניטור בהמשך יכול לשרת את הפונקציות.

מנואל טרכטנברג: זאת אומרת, שלא יכול להיות שלאור הנתונים באופן קיצוני שונים בין פריפריה למרכז באשר לצפיפות האוכלוסייה של הציבור הרלבנטי לתחנות.

מנואל טרכטנברג: לא יכול להיות שבסופו של חשבון אז הם ישלמו בדרום 100 אלף שקל, לעומת 70 אלף שקל בתל אביב.

מנואל טרכטנברג: לכן, מה שאני מציע.

מנואל טרכטנברג: יש פה טבלה של הספק וכסף.

מנואל טרכטנברג: תיקחו את העמודה הזאת של כמה אתה משלם את המדרגות האלה, תחלקו את זה באיקס, תביאו לי איקס, שאולי זה 2, או 3, שמביא להשוואה בין כמה שמשלמים ברדיו דרום, לבין כמה שמשלמים פר - אז זה קל מאוד לעשות.

מנואל טרכטנברג: קח את הטבלה הזאת, תחלק לחצי.

מנואל טרכטנברג: תחלק את זה בחצי לנגב ולגליל, גמרנו את הסיפור – זה אפשרי.

משה גפני: מה אתם אומרים על ההצעה הזאת?

<אורן מור: אני מאגף כלכלה, משרד התקשורת.

<אורן מור: קצת לסבר את האוזניים.

<אורן מור: הנחת פריפריה ניתנת "אקרוס דה בורד", היא לא ניתנת רק בתחום הרדיו, היא ניתנת בתחום הרדיו, בתחום המיקרוגל, ובתחומים נוספים.

אורלי לוי אבקסיס: אז איך הם משלמים יותר?

<אורן מור: רגע.

<אורן מור: כשעושים דברים כאלה תמיד יש נקודות שתמיד אין את ההשוואה, ותמיד נורא קל למצוא אותם ולהגיד, היי, אבל פה בפריפריה זה לא יוצר השוואה מושלמת.

<אורן מור: בפועל הכיוון הוא נכון, יש פה הפחתות, ויש פה הקלה.

<אורן מור: אם אתם רוצים להפיל את התינוק עם המים - - - אבל עדיין הכיוון הוא נכון ואפשר - - על 30 אלף שקל - - -

אורלי לוי אבקסיס: אתה מתקן, תתקן כמו שצריך.

מיקי לוי: אני רק אומר לך, תשווה לנו לפחות את המחיר.

מנואל טרכטנברג: אגיד לכם למה מקצועית זה לא נכון מה שאתם מציעים פה.

מנואל טרכטנברג: מכיוון שהמשמעות של מדרגת הספק חשמלי בפריפריה היא שונה מהמשמעות במרכז.

מיקי לוי: הוא צריך משדרים עם הספק גבוה יותר.

מנואל טרכטנברג: נכון.

מנואל טרכטנברג: ולכן לא יכול להיות שפה טבלה - - - מקצועית זה נכון.

<אורן מור: זה נכון, אני מסכים איתך.

<אורן מור: זה נכון שבדרום הם צריכים יותר משדרים, צריך לעשות תא שטח יותר גדול.

<הרן לבאות: אתם רוצים שנחזור עם עבודה נוספת על הדבר הזה, על אגרות רדיו?

<הרן לבאות: אנחנו נחזור עם עבודה נוספת על אגרות רדיו.

<הרן לבאות: בתקנות האלה יש עוד הרבה מאוד אגרות והרבה מאוד הוראות של דברים אחרים.

אורלי לוי אבקסיס: רק אם תאשרו הפחתה רטרואקטיבית.

מיקי לוי: גפני, אתה יכול לפצל ולהחיל את זה רטרואקטיבי?

משה גפני: כן.

מנואל טרכטנברג: הם אמרו שהם יכולים לחזור עם עבודה נוספת על הדבר הזה.

אורלי לוי אבקסיס: ובתנאי שיתנו להם פיצוי רטרואקטיבי.

אורלי לוי אבקסיס: 20 שנה הם משלמים את הפערים - - -

<עופר מרגלית: אני מאגף תקציבים.

משה גפני: עופר, אני מציע שתבוא חיובי היום.

<עופר מרגלית: אני חיובי, אני אסביר לך לרגע את הרקע.

משה גפני: לא, אל תסביר לי.

משה גפני: לפני זה, כדי שאני אבין מה אתה מסביר לי, אני רוצה לדעת מה ההצעה.

מנואל טרכטנברג: ההצעה שלי היא כזו – הצעה קונקרטית.

מנואל טרכטנברג: לקחת את הטבלה הזאת, ולקחת את הסכומים האלה ולעבור לנגב ולפריפריה שיהיה חצי מזה, או שליש, או משהו כזה.

מיקי לוי: איזשהו יחס אוכלוסייה - - -

מנואל טרכטנברג: זה דורש בכל זאת עבודה, אז אנחנו מציעים לפצל את זה.

מנואל טרכטנברג: לאשר את כל היתר שיחזרו עם החישוב הזה בשבוע הבא, ושנאשר את זה, גמרנו.

משה גפני: ונאשר רטרואקטיבי - אתם לא מסכימים?

<הרן לבאות: לא, אנחנו נעשה עבודה ברוח הדברים שאמרתם, או שיצמצם את הפער לחלוטין, או שיהיו אגרות דומות מאוד, אני לא מתחייב בדיוק, בכל זאת, אנחנו לא עושים עבודה פוסט מקצועית סביב השולחן, שלחתם אותנו, נעשה.

<הרן לבאות: אגב, היועצת המשפטית תתייחס לאם נצליח לעשות את זה השנה או לא, לא מבחינת זמן אלא מבחינת שאם אתה באמצע השנה, אז אני כבר לא יודע איך זה חל.

<הרן לבאות: אבל הבקשה שלי זה שדנו בישיבה הקודמת אצלך בכל שאר האגרות.

<הרן לבאות: יושבים פה אנשים שכבר שלוש שנים מחכים לדבר הזה בשביל לשווק ארבע שנים.

<הרן לבאות: אנחנו מבקשים שתאשרו את האגרות האחרות.

מיקי לוי: מחר.

מיקי לוי: זו משוואה פשוטה.

מיקי לוי: מחר-29 לחודש.

מיקי לוי: אז אין לך בעיה של חוקיות.

יצחק וקנין: השאלה שלי היא מה זה אומר שהם לוקחים את האגרות האלו ולא מאשרים אותן עכשיו, האם הם ימשיכו לשלם אגרות על פי התעריף הקודם?

יצחק וקנין: אם אתם שואלים אותי זו טעות, כיוון שמשרד התקשורת יילך ויהרוג את זה במקום.

יצחק וקנין: ואין מה להביא את זה עוד שנה, והם ימשיכו לשלם.

יצחק וקנין: הם ימשיכו לשלם על פי התעריף הקודם.

יצחק וקנין: אם אתם שואלים אותי, לאשר את זה ולחפש איך לתקן את זה.

אורלי לוי אבקסיס: הם לא יתקנו.

<שגית אפיק: כן.

<שגית אפיק: לכן עדיף - - -

מיקי לוי: לא, אתה לא מבין מה יקרה – הסכומים שהם משלמים, ימשיכו לשלם שנה שלמה.

יצחק וקנין: אם אתם שואלים אותי – זו טעות.

יצחק וקנין: שמעת אותו מה הוא אמר, הוא לא יביא את זה השנה.

מיקי לוי: יש לו עניין להביא את זה.

יצחק וקנין: בוא, תגיד לי איזה עניין יש לו?

מיקי לוי: אנשי משרד התקשורת, אתם מוכנים להביא את זה מחר, כן או לא?

מיקי לוי: תרוצו ביד לשני שרים – תחליטו.

יצחק וקנין: עדיף לאשר להם, שהם ישלמו 100 אלף שקל, ולא 400 עכשיו, מאשר לתת לו את זה, והוא יילך וישכח אותנו.

מיקי לוי: מה אתם רוצים שנאשר?

מיקי לוי: דופקים אתכם.

<קריאות: - - -

משה גפני: אני מביא להצבעה את האגרות המופחתות, מה שאתם הצעתם.

מיקי לוי: אני מבין את הבעיה שלו.

מיקי לוי: הוא לא יכול לרוץ לשר התקשורת, כי יש לו הרבה מאוד תיקים.

משה גפני: אני מביא להצבעה את הפחתת האגרות, מכיוון שאם לא נאשר את הפחתת האגרות, ימשיכו לשלם 80 אלף בתל אביב, 300 אלף שקל במצפה רמון.

משה גפני: ההנחה נותנת הנחה לכולם ומצמצמת את הפער.

משה גפני: אני לא מביא להצבעה את הניטור.

משה גפני: אני מחכה לשבוע הבא שאתם תביאו הצעה שתעשה סדר בכל העניין הזה, מכיוון שאנחנו עדיין לא בסדר.

אורלי לוי אבקסיס: והיא תשנה גם את התקנות של האגרות?

אורלי לוי אבקסיס: שלא יהיה שתל אביב ישלמו פחות מהפריפריה?

משה גפני: ישלמו פחות, אין לנו תקנות אחרות.

משה גפני: הרי אם אנחנו לא נאשר את הפחתת האגרות, הפער יישאר 80 מול 350.

אורלי לוי אבקסיס: אז תעשה הוראת שעה עד לתחילת שנה הבאה.

משה גפני: אני לא יכול לעשות כלום.

משה גפני: אני יכול לאשר או לא לאשר.

משה גפני: אני מציע לקבל את הפחתת האגרות מבלי להביא את הניטור.

מיקי לוי: רגע, למה לא להביא את הניטור?

מיקי לוי: תקשיב שנייה אחת.

מיקי לוי: אני ביקשתי שיהיו כאן משרד לאיכות הסביבה ומשרד הבריאות.

מיקי לוי: כי אם הניטור, והיא אומרת לי שאין לה בעיה בניטור, אם הניטור פוגע בבריאות הציבור, זה לא בסדר חברים.

מיקי לוי: והניטור פוגע - חוסר ניטור פוגע בבריאות הציבור, והיא מסכימה לנטר את זה, היא מסכימה.

<קרן אוזן: אני אומרת שקודם כל זה מאוד יפה מה שקורה פה.

<קרן אוזן: אנחנו כבר 20 שנה משלמים כל שנה 300 אלף שקלים יותר.

<קרן אוזן: אני אשמח להנחה.

<קרן אוזן: פחות דחוף לי שישוו את התעריפים של מרכז לפריפריה, כדי שאני אהנה כבר השנה מההנחה הזאת.

<קרן אוזן: יחד עם זאת, הניטור כרגע הוא לא שוויוני.

<קרן אוזן: יש לי פה דוחות שאני אשמח לתת לך שתראה שאנחנו עומדים בקריטריונים, ואפילו לא ממצים את הרמות שהן מגיעות לנו על-פי חוק מבחינת קרינה.

משה גפני: מה הבעיה שלכם בניטור?

<קרן אוזן: הבעיה שלי בניטור שלא כולן יהיו מנוטרות ביחד.

<קרן אוזן: זה תהליך של שלוש שנים.

מיקי לוי: כולן, אין דבר כזה, יש חוק.

<קרן אוזן: ברגע שהניטור יתחיל אצל כולם, שיתחיל גם אצלי, אני לא אתנגד לזה, בריאות הציבור חשובה גם לי.

<קרן אוזן: לכולם, לכל תחנות הרדיו.

<קרן אוזן: לגלי צה"ל, לקול ישראל, ל-103 - - - וללב המדינה.

<קרן אוזן: שלכולם יתחיל הניטור ביחד, כי אז השוק לא יהיה מוסדר, ולא יקלטו אותי, זה בדיוק העניין.

אורלי לוי אבקסיס: תגידו לי, אתם מחפשים איפה לפגוע בפריפריה?

אורלי לוי אבקסיס: אתם מחפשים איפה, ואז אתם אומרים, אה, הנה פה.

אורלי לוי אבקסיס: עשיתם תיקון, תעשו אותו כמו שצריך.

אורלי לוי אבקסיס: עוולה של 20 שנה, אתם עושים רבע תיקון, ואתם רוצים שנגיד לכם כל הכבוד, נטפח לכם על השכם.

אורלי לוי אבקסיס: מישהו ישפה אותם על ה-20 שנה אחורנית?

אורלי לוי אבקסיס: אני חושבת שלא צריך לאשר את הניטור, כי רק הניטור יכול לעבוד בפניכם.

אורלי לוי אבקסיס: אתם יודעים מה זה שעון החול.

אורלי לוי אבקסיס: כי אם הניטור בידיים שלנו, אתם תרדפו אחרינו.

אורלי לוי אבקסיס: ואם אנחנו נוותר, ואת הניטור אנחנו נעביר, אנחנו נרדוף אחריכם.

אורלי לוי אבקסיס: אתם רוצים את הניטור?

אורלי לוי אבקסיס: תביאו עוד תקנות שמפחיתות עוד יותר, ומצמצמות עוד יותר את הפער, ניתן את הניטור אבל לכולם ביחד.

אורלי לוי אבקסיס: כמה מכם גרים בפריפריה?

אורלי לוי אבקסיס: כמה מפקידי הציבור פה גרים בפריפריה?

אורלי לוי אבקסיס: תרימו יד.

אורלי לוי אבקסיס: שיערתי לעצמי, אני לא מופתעת, אפילו לא אחד.

אורלי לוי אבקסיס: תגורו שנה בפריפריה, נראה איך המים שלכם משתנה.

אורלי לוי אבקסיס: עד אז אי אפשר אפילו לצפות שתבינו.

<דנה נויפלד: הסיבה שהדברים שאת אומרת - - -

אורלי לוי אבקסיס: סליחה, אתם יודעים מה, הנבחרים מייצגים את הציבור.

אורלי לוי אבקסיס: יש לכל הסקטורים פחות או יותר נבחר אחד או שניים.

אורלי לוי אבקסיס: הפקידים שמנהלים את המדינה באים מאליטה מאוד מסוימת שלא רואה את השאר – עם זה יש לי בעיה.

אורלי לוי אבקסיס: תגיד לי, אדוני היושב ראש, אנחנו יכולים לבדוק את האיוש של התפקידים המשמעותיים בכל משרדי הממשלה מבחינת - - - כי הם לא מבינים, אין פה אחד מהפריפריה – איך הוא יבין?

אורלי לוי אבקסיס: למה אנחנו הנבחרים אנחנו מייצגים אותם - - - והפקידים לא - הם באים מאותה גילדה.

<דני בן שמחון: אני מ"סיקלו" תקשורת, יצרן ציוד.

<דני בן שמחון: אנחנו בתדרים אחרים לגמרי.

<דני בן שמחון: אני רוצה להודות לחברי הכנסת שהדיון הזה בכלל מתקיים.

<דני בן שמחון: אנחנו מחכים כבר חמש שנים, מייצאים לכל העולם, מספר אחד בעולם בתחום בהספק נמוך פי ארבע.

<דני בן שמחון: אנחנו לא בתדרי רדיו של הרדיו האזורי, אנחנו במערכות תקשורת.

<דני בן שמחון: משדרות במהירות פי שש, בהספק נמוך פי ארבע.

<דני בן שמחון: היום מייבאים ציוד משבדיה במיליונים כל רבעון, במקום להשתמש בציוד שלנו.

מיקי לוי: מה אתה, כחול לבן?

<דני בן שמחון: כן, אנחנו מותקנים בכל העולם.

<דני בן שמחון: תראו, רבותיי, זה סן פרנסיסקו, רק העיר סן פרנסיסקו, כל נקודה ירוקה פה זה ציוד שלנו.

<דני בן שמחון: בישראל – אסור.

<דני בן שמחון: אתם נותנים יד לייבא ציוד משבדיה, המדינה שאוהבת אותנו הכי הרבה.

<דני בן שמחון: אנחנו מעסיקים אנשים במעלות, אנחנו מעסיקים אנשים במגדל העמק.

משה גפני: ולכן מה?

אורלי לוי אבקסיס: האגרה עליהם יותר גדולה מהיבוא.

<דני בן שמחון: הוראת שעה מס' 3, אני מבקש שתעבירו אותה.

<דני בן שמחון: אני אודה לכם.

מכלוף מיקי זוהר: היא תעבור.

<דני בן שמחון: קדימה.

<דני בן שמחון: כל הכבוד.

<דני בן שמחון: 60 איש אנחנו מעסיקים רק במרכז, ועוד מאות - - -

מיקי לוי: ואז יקנו ציוד ממך?

משה גפני: תודה רבה.

<יובל קלר: ראש יחידת המשדרים ברשות השידור.

<יובל קלר: אני מבקש גם להתייחס לנושא המחוז בפריפריה.

<יובל קלר: לרשות השידור מעל 100 משדרים בארץ, כ-70% מהם בפריפריה.

<יובל קלר: אנחנו טוענים שאין פריפריה א' ופריפריה ב'.

<יובל קלר: צריך להתייחס אלינו בשוויוניות לגבי המשדרים שמצויים בפריפריה כמו בהנחות הפריפריה לתחנות האזוריות.

<יובל קלר: מעבר לכך, גם בנושא התדרים אנחנו משתמשים בתדרים ייעודיים בפריפריה, וגם במשרד התקשורת יודעים את זה, ומסכימים איתי.

אורלי לוי אבקסיס: ואתה משלם את התעריף שלהם?

אורלי לוי אבקסיס: תעריף של 400 אלף שקל?

<יובל קלר: אנחנו משלמים את התעריף של תל אביב, הגבוה ביותר בכל הארץ.

אורלי לוי אבקסיס: לא, התעריף של תל אביב הוא 70.

<יובל קלר: רגע, רגע.

<יובל קלר: 70% מהמשדרים שלי בפריפריה, ואני משלם על 100% תעריפים של תל אביב.

משה גפני: אז מה הבעיה?

משה גפני: איפה הבעיה?

אורלי לוי אבקסיס: אתה במצב טוב, אני לא מבינה.

אורלי לוי אבקסיס: אתה התבלבלת.

<יובל קלר: את התעריף הגבוה אני משלם.

אורלי לוי אבקסיס: של הפריפריה.

מיקי לוי: אבל אתה מגיע ל-8 מיליון איש.

משה גפני: אפשר להפחית את האגרות ולגבי הניטור להביא בשבוע הבא או בעוד שבועיים?

מכלוף מיקי זוהר: להביא את זה לדיון מסודר לגבי כל תחנות הרדיו.

מכלוף מיקי זוהר: שלמה פילבר, מה אתה אומר?

מכלוף מיקי זוהר: אתה מסכים שנעשה היום את הפחתת האגרות כדי שלא נפספס את השנה?

מכלוף מיקי זוהר: בעוד שבועיים נביא לדיון פה את נושא הניטור לגבי כל תחנות הרדיו בארץ.

מכלוף מיקי זוהר: נעשה דיון מסודר ונגמור את זה שיהיה לנו קצת שקט במוח.

מנואל טרכטנברג: אבל זה לא יפתור את העניין.

אורלי לוי אבקסיס: שיעשו מקצה שיפורים.

מכלוף מיקי זוהר: קח אחריות על העניין הזה, תן לנו לגמור את זה.

מכלוף מיקי זוהר: אתה יודע שזה לא פשוט.

<שלמה פילבר: אני אסביר.

<שלמה פילבר: הניטור הוא חיוני, ואנחנו דורשים אותו כחלק מההפחתה.

<שלמה פילבר: אנחנו מוכנים לעשות דיליי מסוים, ומוכנים לעשות איזושהי דיפרנציאציה אבל בתנאי שהוועדה מתחייבת שבסופו של דבר הניטור ייכנס כחלק מההסכם הסופי של כל העניין הזה.

אורלי לוי אבקסיס: אתם תתקנו עוד יותר את העיוות שיש היום?

<שלמה פילבר: אנחנו מוכנים לבחון את כל הנושא מחדש, ואת הנושא של הפריפריה במיוחד.

משה גפני: מנכ"ל משרד התקשורת.

משה גפני: היות ואני לא מבין, אני מבקש שתחזור על ההצעה שלך בעברית קלה.

<שלמה פילבר: אנחנו לא רוצים למצוא את עצמנו בסופו של התהליך שיש רק הפחתה ואין ניטור.

משה גפני: מה אתה מציע?

<שלמה פילבר: אני נותן כבוד לחברי הוועדה, ואני נותן מילת כבוד ליושב ראש הוועדה.

<שלמה פילבר: אתה אומר נפחית עכשיו את המחיר של האגרות כדי שנפרוס ל-2016 בסדר.

<שלמה פילבר: אנחנו צריכים להסדיר, לוודא.

<שלמה פילבר: אנחנו נחזור לעשות שיעורי בית על הנושא של פריפריה מרכז.

<שלמה פילבר: אבל אנחנו מבקשים שזה ייכתב שהוועדה מתחייבת בסיכומו של דבר כשאנחנו מביאים את העדכון המתוקן להעביר גם את הניטור.

מיקי לוי: אנחנו בעד הניטור, חברים.

מכלוף מיקי זוהר: העיקר שיהיה שוויון לכולם.

מכלוף מיקי זוהר: בתנאי שזה יהיה שווה לכולם.

משה גפני: דבר נוסף אנחנו מבקשים.

משה גפני: שאתם תשקלו מחדש את העניין הזה.

משה גפני: אני חושב שזה לא לעניין.

משה גפני: הפער בין הפריפריה, אני לא יודע, עד היום זה היה בצורה כזאת.

משה גפני: אבל כל הזמן מדברים על עידוד הפריפריה, טוב שנתנו הטבות מס ליישובים כדי שהם יוכלו לשלם את האגרות.

משה גפני: לא יכול להיות מצב כזה של פער כזה גדול.

מכלוף מיקי זוהר: אם אפשר להבהיר לפרוטוקול, שנושא הניטור לא ייכנס לתוקף עד שיובא לדיון פה בוועדה ויאושר.

משה גפני: בוודאי.

מכלוף מיקי זוהר: זה מה שהסברת.

מכלוף מיקי זוהר: יבוא לפה לדיון, שנבין שבאמת הוא על כולם ונאשר אותו.

<שלמה פילבר: אנחנו מראש קבענו את הניטור על כולם כתנאי חובה ברישיון של כולם.

<שלמה פילבר: מבקשים שזה מה שיהיה גם.

אורלי לוי אבקסיס: שיהיה לכולם באותו תאריך.

משה גפני: שאלתי את חברי הוועדה.

משה גפני: חברי הוועדה יתמכו במה שתביאו.

משה גפני: אנחנו מבקשים שתביאו את הניטור, ובתנאי שהוא יהיה שוויוני גם בכמות וגם במועד.

אורלי לוי אבקסיס: ושלא נפספס מה שהוא אמר קודם.

מנואל טרכטנברג: ברוח הדברים שאני הצעתי.

אורלי לוי אבקסיס: לא, אבל מנכ"ל משרד התקשורת הציע שבשבוע הבא תהיה עוד הפחתה שתצמצם עוד יותר.

<שלמה פילבר: אם זה ככה, אנחנו במקור רצינו שהניטור ייכנס, ורצינו לתת תקופת הסתגלות לכולם של שלוש שנים.

<שלמה פילבר: כיוון שיש כאלה שזה חשוב להם יותר, והיו עושים את זה קודם, וכאלה שעושים את זה אחר כך, הבנתי שנוצרה בעיה.

<שלמה פילבר: אנחנו מבקשים עכשיו במקום זה לקבוע ניטור חובה שוויוני לכולם מתחילת 2018.

אורלי לוי אבקסיס: אבל תצמצמו עוד יותר את הפער.

<קריאות: - - -

מכלוף מיקי זוהר: אנחנו במקביל נבדוק את נושא האגרות.

משה גפני: מר פילבר, אני מודה לך.

פילבר כדלהלן: אני מציע לחברי הוועדה לאשר את מה שמר פילבר אמר עכשיו, לאשר את הפחתת האגרות, ולאשר את כניסה חובה של הניטור לכולם החל משנת 2018.

מיקי לוי: אדוני, אני מבקש שתקבע מועד מיד ב-2018 בבקשה.

מכלוף מיקי זוהר: מינואר, ה-1 בינואר 2018.

<קריאות: - - -

אורלי לוי אבקסיס: אדוני היושב ראש, שתאזן בין הפריפריה למרכז.

אורלי לוי אבקסיס: אני רוצה שתתחייבו לפרוטוקול, כי הניטור הוא מבחינתי כלי שילחיץ אותם לעשות את מה שהבטיחו.

אורלי לוי אבקסיס: שהתחייבו שבעוד שבועיים הם מביאים לנו הצעה מתוקנת, טובה יותר, שתצמצם את הפער, ותביא לשוויון אמיתי בין הפריפריה למרכז.

אורלי לוי אבקסיס: אני כבר לא מדברת על הטבות לפריפריה, אני מדברת על שוויון.

<עופר מרגלית: הדד להצעה שלך, שההצעה הזאת כשתבוא בעוד שבועיים, היא תצטרך להישאר מאוזנת מבחינת העלות התקציבית למשק.

<עופר מרגלית: אם אנחנו נוריד עוד בפריפריה, אנחנו - - -

משה גפני: התשובה – לא.

מיקי לוי: לא מעניין.

מיקי לוי: תרים למרכז ותוריד לפריפריה.

אורלי לוי אבקסיס: אז מה, פריפריה - - - את המרכז?

אורלי לוי אבקסיס: זה מה שאתה אומר?

<קריאות: - - -

משה גפני: סליחה, מה הצעקות האלה?

מיקי לוי: זה 30 אלף שקל לתחנת - - - לשנה.

משה גפני: אתם הופכים את הוועדה לשוק, אל תענה.

משה גפני: מה אתה מציע?

<עופר מרגלית: אני רק מחדד, התקנות האלה הן בסוף משותפות - - - אני מציג את עמדת משרד האוצר.

<עופר מרגלית: אנחנו מקבלים את ההערה שלו.

<עופר מרגלית: נלך לעשות עבודה.

<עופר מרגלית: כל מה שאני אומר שהעבודה הזאת תהיה מאוזנת.

משה גפני: תודה רבה.

משה גפני: התשובה שלי שלילית.

<שלמה פילבר: אני רוצה רק להתייחס לזמן ולבקשה של אורלי, יש פה הליך פרוצדורלי.

<שלמה פילבר: יש פה ועדת אגרות עם שר האוצר.

<שלמה פילבר: יש פה כמה דברים – שבועיים זה לא זמן ריאלי.

<שלמה פילבר: אני אומר, ולוקח את זה לעצמי ולפרוטוקול שאנחנו נעשה את זה בזמן המהיר ביותר שאפשר - - -

אורלי לוי אבקסיס: חודש?

<שלמה פילבר: אני לא יודע לומר.

<שלמה פילבר: אבל זה לא יהיה בעוד שנה.

מכלוף מיקי זוהר: רק תוקף התקנה לכמה שנים אם אפשר?

<שלמה פילבר: בשבועות הקרובים, מתוך הנחה - - -

משה גפני: תוקף התקנה מה-1 בינואר 2016.

מכלוף מיקי זוהר: לכמה שנים?

משה גפני: מה העסק שלך עכשיו, זה התקנה.

משה גפני: הניטור לשלוש שנים.

<קריאות: - - -

משה גפני: סיימנו.

משה גפני: בבקשה לקרוא את התקנות.

אורלי לוי אבקסיס: לא, זה כולל את 2015.

משה גפני: מר פילבר, התקנות חלות ב-2015 או 2016?

<שלמה פילבר: מ-2016.

משה גפני: למה לא ב-2015?

<שלמה פילבר: אנשים כבר קיבלנו את דרישות התשלום בינואר 2015 וכבר שילמו.

משה גפני: תודה.

משה גפני: אני מבקש להקריא את התקנות.

<יעל מלם יפה: אני מהלשכה המשפטית, משרד התקשורת.

<יעל מלם יפה: תקנות הטלגרף האלחוטי (רישיונות, תעודות ואגרות) (הוראת שעה מס' 3) התשע"ו-2015.

<שלומית ארליך: יעל, תסבירי מה זה אומר.

<יעל מלם יפה: השינויים שהקראתי עד עכשיו, אנחנו מוסיפים תוספת לתקנות שבאה לחלק את המדינה לאזור פריפריה ואזור מרכז כדי לתת את ההנחה שדיברנו עליה לפני רגע.

<יעל מלם יפה: המפה או האזורים שבפריפריה מפורטים בתוספת שאנחנו מכניסים.

<יעל מלם יפה: יש היום תוספת לתקנות, ולכן התוספת שקיימת היום, הופכת להיות התוספת הראשונה, והתוספת הנוספת של הפריפריה, התוספת השנייה.

<יעל מלם יפה: אני ממשיכה.

<שלומית ארליך: רק נגיד שהמשמעות של זה, הפרטים האלה מתייחסים לעסק ממסרי, עסק השכרה, עסק מוקד, עסק גבייה אלקטרוני של אגרה, בעצם, כל ההוראה הזו מתייחסת לאזורי חיוב מופחת.

<יעל מלם יפה: נכון, ועסקים שיש להם פונקציה מקומית, שאפשר לזהות אותם לפי המיקום שלהם בפריפריה ובמרכז.

<יעל מלם יפה: אנחנו מבהירים שההנחה חלה על העסקים במרכז.

<שלומית ארליך: זה לעניין המיקרוגל?

<יעל מלם יפה: זה לעניין מיקרוגל.

אורלי לוי אבקסיס: רגע, אבל תיקנתם שם שלכולם יחול באותו - - -

<יעל מלם יפה: יש פה הנחה רוחבית כפי שהוסבר.

<יעל מלם יפה: עכשיו אנחנו עוברים ומפרטים את סוגי הרישיון שמקבלים את הנחת הפריפריה.

<יעל מלם יפה: אנחנו כרגע מדברים על אורכי מיקרוגל.

<יעל מלם יפה: כאשר שני המשדרים של האנטנה מותקנים באזור הפריפריה, יהיה בעצם חיוב מופחת בגובה 70%.

<שלומית ארליך: חברת הכנסת אורלי לוי שאלה לעניין התחילה או הנחה שנוגעת לניטור תחול משנת 2018.

<יעל מלם יפה: עוד לא הגענו לסעיף התחילה.

<יעל מלם יפה: אנחנו מקריאים את ההסדר.

מיקי לוי: ההנחה שסיכמנו עליה עכשיו, עדיין היא תלויה בנושא המסנן?

<שלמה פילבר: הניטור הוא רק ברדיו, הוא לא חל על שום דבר אחר.

מיקי לוי: רק לרדיו.

מיקי לוי: אבל אם היא שמה את הניטור ב-2018, היא מקבלת את ההנחה רק ב-2018?

מיקי לוי: זה לא מה שסוכם, על מה אתם מדברים?

מיקי לוי: חבר'ה אנחנו שנייה לא שמנו לב.

<קריאות: - - -

יצחק וקנין: מיקי, זה טעות, היא לא הסבירה נכון.

<יעל מלם יפה: לא הבנתי אותך נכון, תחזור על השאלה.

מיקי לוי: האם היא מקבלת את ההנחה?

מיקי לוי: הסכמנו שאי אפשר רטרואקטיבית, בסדר.

יצחק וקנין: את ההנחה היא מקבלת ב-2016.

<שגית אפיק: האגרה מופחתת ב-2016 בלי קשר.

יצחק וקנין: בלי קשר לניטור.

<שגית אפיק: הם יביאו תיקון - - -

אורלי לוי אבקסיס: אז לפני שנמשיך, ומאחר שאני צריכה לצאת – אני מודיעה לפרוטוקול שאני מסירה את הרביזיה בנושא של העברת תקציב למשרד השיכון לצרכי מכרז על מחקרים בנושאים שנוגעים למשרד.

יצחק וקנין: אנחנו מודים לך בשם כל המערכת.

<יעל מלם יפה: אז אמרנו –

<שלומית ארליך: רגע, אני מצטערת, פשוט התעסקתי פה במשהו נוסף.

<שלומית ארליך: את תקנת משנה (ג) קראתם?

<יעל מלם יפה: קראנו את (ג).

יצחק וקנין: קראה את (ג) כרגע.

<שלומית ארליך: אבל לא ביקשתם להוריד אותה?

<יעל מלם יפה: הורדנו את (ב5).

<יעל מלם יפה: אנחנו מוחקים את (ב5), לא מביאים את (ב5).

<יעל מלם יפה: התחלתי להקריא ישר ב-(ב6), שהופך להיות (ב5) כרגע.

<שלומית ארליך: אז בסדר.

<שלומית ארליך: אז בואו תסבירו אבל למה אתם מבקשים להוריד את (ב5)?

<יעל מלם יפה: בעצם מה שהיה כתוב קודם זה שהנחת הפריפריה תחול מהרבעון הבא שלאחר הרבעון שבו הודיע בעל הרישיון בדבר מיקום התחנות.

<יעל מלם יפה: זה היה איזשהו צורך, שחשבנו שיהיה צורך של המערכות שלנו במשרד, והתברר שלא צריכים.

<יעל מלם יפה: זאת אומרת, ההנחה תחול באותו רבעון שבו הוא הודיע.

<יעל מלם יפה: בעצם המחיקה הזאת מיטיבה ומקדימה את הנחת הפריפריה ברבעון ביחס למה שהוצא קודם לכן, בסדר?

<שלומית ארליך: בסדר גמור.

<שלומית ארליך: אז בעצם (ב6) הופך ל-(ב5)?

<יעל מלם יפה: (ב6) הופך ל-(ב5), כן.

<שלומית ארליך: אוקיי.

<שלומית ארליך: (ד).

<יעל מלם יפה: אני ממשיכה מ-(ד).

<שלומית ארליך: תסבירי למה השינוי במדדים?

<יעל מלם יפה: המדד של התוצר המקומי הגולמי של הסקטור העסקי מחירים שוטפים, הוא מדד שמשקף לדעת גורמי המקצוע במשרד באופן טוב יותר את השינויים במדד שקשורים לתחום התקשורת, מאשר מדד המחירים לצרכן, וזאת הסיבה שאנחנו מציעים לשנות אותו.

<יעל מלם יפה: אני עוברת ל-(8).

<שלומית ארליך: אז את הטבלה אין צורך להקריא, אלא אם כן יש לכם שינויים בטבלה עצמה.

<שגית אפיק: במספרים.

<יעל מלם יפה: יש לנו שינויים במספרים גם ביחס לרישיון לכל תחנת קשר בעסק.

<שגית אפיק: איזה סעיף?

<שגית אפיק: איזה עמוד?

<יעל מלם יפה: בהמשך.

<יעל מלם יפה: זה הטור השני משמאל.

<קריאה: באיזה פרט את נמצאת?

<שלומית ארליך: בחלק א'?

<שלומית ארליך: בחלק ב'? חלק ג'?

<יעל מלם יפה: מה את רוצה שאני לא אקריא?

<שגית אפיק: רק מה שאת משנה.

<שגית אפיק: אל תקריאי את הטבלה, אלא רק המספרים ששונים ממה שכתוב אצלנו.

<יעל מלם יפה: אתם שואלים על השינויים ביחס לנוסח – אז אין לי שינויים.

<שגית אפיק: אז לא צריך את הטבלה.

<יעל מלם יפה: שגית, את מדברת על שינויים ביחס למה שהונח?

<יעל מלם יפה: אז הטבלה מבחינת

<יעל מלם יפה: כם, כל עוד אין בה שינוי, אני לא צריכה להקריא אותה.

<שגית אפיק: אנחנו מצרפים את הטבלה לפרוטוקול.

<יעל מלם יפה: בסדר, נצרף את הטבלה לפרוטוקול, ואין לי בה שינויים.

‫‪<שלומית ארליך: נעבור רגע לסעיפים שמדברים על התוספת השנייה, שבעצם מוסיפה את אזור החיוב המופחת.

‫‪<שלומית ארליך: תני רק הסבר רקע כללי, ואז נעבור לתחילה.

<יעל מלם יפה: התוספת הזאת באה לשקף את החלוקה בין פריפריה למרכז.

<יעל מלם יפה: בעצם, אנחנו עובדים לפי קואורדינטות, לפי נ"צ, כיוון שהמיקומים של המשדרים נקבעים לפי נקודות ציון.

<יעל מלם יפה: נקודות ציון ניתנות בקווים ישרים, וזאת הסיבה שנעזרנו במרכז למיפוי ישראל, וכל ההנחות שכתובות פה כדי להגדיר את המרכז והפריפריה מבוססות על ההנחות של המרכז למיפוי ישראל, אבל הם בקווים ישרים.

<יעל מלם יפה: הם באופן כללי די חופפות את המצב בין פריפריה מרכז כיום, אבל לא באופן מושלם.

<יעל מלם יפה: זאת אומרת, באופן שבו מתאפשר עם קווים ישרים בגלל הנ"צ.

<יעל מלם יפה: פה אני מגיעה לתקנת משנה (ב) שאנחנו בעצם צריכים להכניס שינוי.

<שלומית ארליך: הפרט הזה, למה הוא מתייחס?

<יעל מלם יפה: אני אסביר.

<יעל מלם יפה: צריך לעשות פה שינוי בנוסח, אני צריכה כמה דקות לחשוב על זה כדי לשקף את ההפרדה שעשינו בין זה שההנחה תיכנס לתוקף ב-1 לינואר 2016, ושהניטור ייכנס לתוקף ב-1 לינואר 2018.

<שגית אפיק: כמה דקות תחשבי על השינוי בנוסח שאת רוצה.

<שגית אפיק: אנחנו נעבור להקריא את הסט השני.

<שגית אפיק: בעצם אנחנו מדברים על התיקון לתחילה.

<שלומית ארליך: אנחנו מתחילים עכשיו עם תקנות הקבע.

<חגית ברוק: תקנות הטלגרף האלחוטי (רישיונות, תעודות ואגרות) (תיקון), התשע"ו-2015.

<חגית ברוק: זה בעצם הסט שהוא תיקון הקבע.

<חגית ברוק: בתוקף סמכותי לפי סעיפים 5 ו-13 לפקודת הטלגרף האלחוטי [נוסח חדש], התשל"ב-1972, ולעניין תקנות 4, 5 (2) עד (4) ו-5(6), 6 ו-7 באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקין תקנות אלה: יש סוגי רישיונות היום שיש להם תוקף לשנתיים, והמטרה של התקנה הזאת זה בעצם ליצור אחידות בתקופות הרישיון, בתקופות של אותן שנתיים, כך שמדי שנתיים יהיה חידוש של אותם רישיונות שניתנים למשך שנתיים, ולא שמדי שנה נצטרך לעשות חידושים שממשיכים.

<חגית ברוק: בעצם, הרעיון הוא ליצור איזושהי אחידות, זה רלבנטי בעיקר לבעלי רישיונות אותו בעל רישיון שיש לו כמה סוגים של רישיונות, זה יוצר קצת בלאגן גם מבחינתם.

<שלומית ארליך: כאן אנחנו מדברים על תחנות הרישיון - - - על תחנות חד מגמיות ועל תחנות ים ואוויר.

<חגית ברוק: נכון מאוד.

<חגית ברוק: אנחנו מאריכים את המשך של רישיונות ניסוי, היום הרישיונות האלה הם רישיונות שניתנים לשלושה חודשים, ואנחנו מבקשים להאריך אותם לשישה חודשים, מתוך הניסיון שהיום הניסויים שלשמם ניתן הרישיון אורכים זמן רב יותר מאשר שלושה חודשים, וברוב הזמן ממילא נדרש להאריך אותם.

<חגית ברוק: ‫הארכת רישיון ניסוי תיעשה רק במידה שהמנהל, שזה ראש אגף הספקטרום במשרד התקשורת, אכן מוצא שיש צורך בהמשך קיומו של הניסוי.

<חגית ברוק: מדובר בתנאים למתן תעודות, שהיום כבר בעצם הם לא רלבנטיים ואין בהם צורך.

<חגית ברוק: אנחנו מוחקים את תנאי הכשירות האלה.

<חגית ברוק: ‫ היום יש סוגי תעודות אחרות שמפורטים בתקנות הטלגרף.

<חגית ברוק: התעודות האלה אינן תואמות את התעודות שארגון התקשורת הבינלאומי ה-ITU המליץ לפי התקנות שהארגון קובע המשרד אמור גם הוא לפעול, ולכן, אנחנו מיישרים קו עם תקנות של ארגון התקשורת הבינלאומי, עם סוגי התעודות שקבועים בתקנות שלהם.

<חגית ברוק: מדובר בסוג של תיקון משלים לתיקון שהסברנו קודם על ההצמדה של קביעת תקופות קצובות וקבועות של רישיונות שניתנים לשנתיים.

<חגית ברוק: במידה ורישיון שניתן לשנתיים ניתן רק לשנה אחת, אנחנו בעצם קובעים פשוט ישולם אגרה יחסית כדי שהוא לא הצטרך לשאת בעלות של שנתיים, כשבעצם הרישיון ניתן לו רק - - -

‫<שלומית ארליך: חגית, דיברנו על זה מבחינת הנוסח, תשימו לב.

‫<שלומית ארליך: אולי נשנה את הניסוח, כך שבכל מקום אחר שמתייחסים לתקופה החלקית זה מנוסח קצת אחרת – "שתשולם האגרה בעד התקופה היחסית, או תקופת הרישיון היחסי" - אבל זה עניין ניסוחי.

‫<שלומית ארליך: דיברתי על זה אז עם יעל.

<חגית ברוק: אוקיי.

<חגית ברוק: את רוצה שנדבר על זה אחר כך?

<שלומית ארליך: כן.

<חגית ברוק: אוקיי.

<שלומית ארליך: תסבירי את זה רק.

<שלומית ארליך: תסבירי את המשמעות של זה.

<חגית ברוק: חזי, אתה יכול להסביר את השינויים בהגדרות?

משה גפני: סליחה, הרפרנטים ואנשי משרד האוצר, לא יהיו העברות.

משה גפני: על כל פנים לא בשלב הנראה לעין, אז אני לא רוצה שתתעכבו סתם.

משה גפני: זהו, יכול להיות שנצטרך לעשות את הוועדה המשותפת, נבקש ממשרד הביטחון.

מיקי לוי: מתי?

משה גפני: היום.

<טמיר כהן: יש פה אנשים.

משה גפני: אני מצטער, אני לא אחראי על כל הדרמות האלה.

משה גפני: אני לא רוצה שתתעכבו סתם.

מיקי לוי: לא הבנתי על מה.

משה גפני: על הפניות, יש עוד שתי חוברות.

משה גפני: ובעוד אנחנו מדברים, תגיע עוד חוברת.

משה גפני: לא שאני יודע.

מיקי לוי: לא הייתי במשרד, בגלל זה - - -

משה גפני: בדיוק, במשרד אתה – אם יהיה שינוי בעניין הזה, אז ממזכירות הוועדה יודיעו לכם.

משה גפני: כרגע זה לא נראה.

משה גפני: תודה רבה.

משה גפני: איפה אנחנו עומדים?

<יעל מלם יפה: אנחנו מסבירים את השינויים בהגדרות שהצענו.

<שגית אפיק: תמשיכי להקריא.

משה גפני: כן, אבל מהר.

<יעל מלם יפה: בסדר.

<יעל מלם יפה: הוספנו בעל רישיון חדש, ואנחנו מפנים אליו.

<שלומית ארליך: רק תשימו לב בטבלה, בחלק שאומר במקום פרט 4 בעמוד 4 באמצע, שם יש בהתייחס לפרט 4 שמדבר על תחנת כלי טייס בהגדרה ותיאור, ב-ב' שמשקלו המורשה להמראה על 5,700 קילוגרמים, זה צריך להיות מ-2,000 עד 5,700.

‫<קריאה: יש סעיף לפני זה שמדבר עד 2,000, לכן האחר צריך להיות מ-2,000.

<יעל מלם יפה: אני ממשיכה.

<יעל מלם יפה: בעצם אין שינויים בטבלה, אני עוברת לסעיף התחילה.

<שלומית ארליך: בהמשך לעניין של הניטור, פרט 5 בעצם מדבר על ההכנסה של ההנחה למכשיר ניטור.

<שלומית ארליך: חגית, זה לא צריך לשנות לו את התחילה?

<חגית ברוק: לא, כי זה רק מעוד שלוש שנים, זה אמור לתפור את זה back to back.

<שלומית ארליך: בעצם פה אנחנו לא משנים את עניין התחילה רק בהוראת השעה.

<יעל מלם יפה: אנחנו תיכף נראה שבסעיף התחילה מתייחסים לפרט הזה שהתחילה שלו היא רק בשנת 2018, ומאחר וממילא היום הניטור ייכנס רק בשנת 2018, אז זה מסתדר.

<שלומית ארליך: אז תעברי לתחילה.

<יעל מלם יפה: זה בעצם הסעיף שמכניס לתוקפו את הסעיף שמתייחס לניטור.

<יעל מלם יפה: אנחנו עכשיו צריכים לשנות את זה – תום תקופת הוראת השעה - אנחנו לא עושים פה שינוי, זה מה שהסברנו.

<יעל מלם יפה: מהיום שתסתיים הוראת השעה ותסתיים הוראה של הניטור שם, תיכנס לתוקפה הוראת הניטור שכאן.

<יעל מלם יפה: עכשיו סעיף תחילה הנוסף שהוספנו – בעצם מדובר בכניסה לתוקף של התקנה שקובעת את סוגי התעודות החדשים.

<יעל מלם יפה: בשביל שהשוק ומשתמשי התעודות יוכלו להיערך ושהמשרד יוכל להיערך במעבר לתעודות החדשות, אנחנו מכניסים את התקנה הזאת לתוקף רק החל מעוד שנתיים.

<יעל מלם יפה: המשמעות של זה היא שבגלל ששינינו את סוגי התעודות, אנחנו רוצים שמי שיש לו היום את התעודות הישנות שאותן אנחנו מבטלים, יוכל להמשיך ולהשתמש בהם ושבעצם התעודה שבידיו לא תבוטל.

<יעל מלם יפה: 8, הוראת שעה – זה סעיף חדש שהוספנו.

<שגית אפיק: זה סעיף שלא מופיע לנו.

<יעל מלם יפה: לא, זה סעיף שלא מופיע לכם.

<יעל מלם יפה: זה סעיף נוסף שהוספנו.

<יעל מלם יפה: אני אסביר באופן כללי.

<יעל מלם יפה: בגלל שאנחנו מכניסים את התקנות לתוקפן כבר החל מעוד 3 ימים ה-1 בינואר 2016, המשמעות היא שהאגרות שיחולו עליהן ביחס לכל בעלי הרישיונות בשנת 2016, יהיו האגרות החדשות.

<יעל מלם יפה: יחד עם זאת, בגלל שהמערכות שלנו והמשרד צריך להיערך באיזשהו אופן לכניסה לתוקף של כל השינויים שיש ולשליחה של החשבוניות החדשות, סכומים חדשים הם בעלי הרישיונות, אנחנו משנים את מועד הגבייה, ורק אותו בלבד ל-1 באפריל 2016.

<יעל מלם יפה: המשמעות היא שב-1 בינואר כל הרישיונות יחודשו ביחס אליהן תיגבה אגרה לפי ההסדר החדש שאנחנו משנים היום ושמאשרים היום.

<יעל מלם יפה: אבל רק המועד של הגבייה של זה יהיה ב-1 באפריל, וזה המשמעות של הוראת השעה הזאת.

<יעל מלם יפה: אני אקריא אותה.

<יעל מלם יפה: זה עניין של חידוש הרישיון בשנת 2016.

<יעל מלם יפה: בגלל שבשגרה אנחנו גובים אגרה ב-1 בינואר, אנחנו צריכים בעצם להבהיר שמועד התשלום נדחה ל-1 באפריל.

משה גפני: תודה רבה.

<שגית אפיק: ‫תנו לנו דקה.

<שגית אפיק: תקנות הטלגרף האלחוטי (רישיונות תעודות ואגרות) (תיקון) התשע"ה-2015.

משה גפני: מי בעד אישור התקנות?

משה גפני: ירים את ידו.

משה גפני: בעד – רוב

משה גפני: נמנעים – אין

משה גפני: התקנות אושרו.

<שגית אפיק: תקריאי את התחילה המתוקנת של הוראת שעה לגבי הניטור.

<יעל מלם יפה: אז לגבי הוראת שעה אנחנו עושים שני תיקונים.

<יעל מלם יפה: אחד בהוראת התחילה, ואחד בתוך הטבלה.

<יעל מלם יפה: אתחיל מהטבלה.

<יעל מלם יפה: אני נמצאת בעמוד 7, בחלק ז' – "במקום חלקי משנה ב, ו-ג, בא" ואז מתחילה הטבלה.

<יעל מלם יפה: בעמוד הבא יש הגדרה ותיאור של תחנת רדיו.

<יעל מלם יפה: פרט 7 בתוך הטבלה – בטור הגדרה ותיאור.

<יעל מלם יפה: הטור השני של הטבלה יגיד ככה: "משדר איפנון תדר (את"ד אפ.

<יעל מלם יפה: אם.

<יעל מלם יפה: ) לכל אפיק רדיו לפי ההספק הקבוע ברישיון".

<יעל מלם יפה: זה בשלב הזה מה-1.1.2016.

<שגית אפיק: והיתר יורד.

<שגית אפיק: עכשיו את עוברת לסעיף 2.

<יעל מלם יפה: עכשיו אני עוברת לסעיף התחילה.

תקנה 2: ואז (ב) אומר משהו אחר, לא מה שיש בפניכם.

<שלומית ארליך: מה שקבוע היום בסעיף קטן (ב) זו הוראה שאנחנו לא צריכים אותה יותר?

<יעל מלם יפה: זו הוראה שאנחנו לא צריכים.

<יעל מלם יפה: הקראתי עכשיו את מה שצריך לבוא במקום.

<יעל מלם יפה: אני לא בטוחה שזו הדרך הכי אלגנטית לטפל - - - הזו, אבל זה מה שאנחנו עושים עכשיו.

<שגית אפיק: בסדר גמור.

<שגית אפיק: אפשר להצביע.

<שגית אפיק: מי בעד אישור תקנות הטלגרף רישיונות, תעודות ואגרות (הוראת שעה) מס' 3 בהתאם לשינויים והתיקונים שנעשו.

<שגית אפיק: מי בעד?

<שגית אפיק: מי נגד?

<שגית אפיק: בעד – רוב

<שגית אפיק: התקנות אושרו.

משה גפני: התקנות אושרו.